ফেন ক্রেসওয়েল
জর্জ ফেনউইক ক্রেসওয়েল (ইংরেজি: Fen Cresswell; জন্ম: ২২ মার্চ, ১৯১৫ - মৃত্যু: ১০ জানুয়ারি, ১৯৬৬) হোয়াঙ্গানুই এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর সূচনাকাল পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল প্রভিন্স দলের পক্ষে খেলেছেন। দলে তিনি মূলতঃ ডানহাতি স্লো-মিডিয়াম বোলার ছিলেন। এছাড়াও বামহাতে ব্যাটিংয়ে সবিশেষ কৃতিত্ব প্রদর্শন করেছেন ফেন ক্রেসওয়েল।